PATVIRTINTA

Kauno rajono savivaldybės tarybos 2010 m. rugpjūčio 26 d. sprendimu Nr. TS-253

(2017 m. spalio 26 d. sprendimo Nr. TS- 360 redakcija)

**VALSTYBINĖS ŽEMĖS NUOMOS MOKESČIO ADMINISTRAVIMO TVARKOS APRAŠAS**

**BENDROSIOS NUOSTATOS**

1. Valstybinės žemės nuomos mokesčio administravimo tvarkos aprašas (toliau – Aprašas) nustato valstybinės žemės nuomos mokesčio mokėtojų(fizinių ir juridinių asmenų,toliau kartu– asmenų) nustatymo, šio mokesčio lengvatų taikymo, duomenų, reikalingų mokesčiui apskaičiuoti gavimo ir atnaujinimo, valstybinės žemės nuomos mokesčio deklaracijų (formų) užpildymo, tikslinimo, įteikimo mokesčių mokėtojams, surinktų įmokų priėmimo, paskirstymo, pervedimo, susidariusių permokų panaudojimo ir grąžinimo, priminimų susidariusioms nepriemokoms išieškoti formavimo ir jų įteikimo skolininkams, susidariusių nepriemokų apskaičiavimo, išieškojimo, nepriemokų pripažinimo beviltiškomis ir delspinigių skaičiavimo tvarką Kauno rajone.
2. Aprašas parengtas vadovaujantis Lietuvos Respublikos vietos savivaldos įstatymu, Lietuvos Respublikos civiliniu kodeksu, Lietuvos Respublikos žemės reformos įstatymu, Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“, Lietuvos Respublikos Vyriausybės 2002 m. lapkričio 19 d. nutarimu Nr. 1798 „Dėl nuomos mokesčio už valstybinę žemę“, Lietuvos Respublikos Vyriausybės 2003 m. lapkričio 10 d. nutarimu Nr. 1387 „Dėl žemės nuomos mokesčio už valstybinės žemės sklypų naudojimą“, Lietuvos Respublikos Vyriausybės 2003 m. lapkričio 4 d. nutarimu Nr. 1373 „Dėl Kadastro duomenų, kurių reikia nekilnojamojo turto mokesčiams apskaičiuoti ir kitiems tikslams, rengimo, teikimo ir atsiskaitymo už juos taisyklių patvirtinimo“, Lietuvos Respublikos laisvųjų ekonominių zonų pagrindų įstatymu, Lietuvos Respublikos Vyriausybės 2004 m. spalio 5 d. nutarimu Nr. 1251 „Dėl nuomos mokesčio už valstybinę žemę, esančią laisvosios ekonominės zonos teritorijoje, sumokėjimo iš anksto už visą nuomos laikotarpį ar jo dalį“ ir kitais teisės aktais.
3. Lėšos, surinktos iš mokesčių mokėtojų, yra Kauno rajono savivaldybės (toliau – Savivaldybė) iždo sudedamoji dalis.
4. Valstybinės žemės nuomos mokestį administruoja Kauno rajono savivaldybės administracijos (toliau – Administracija) Biudžeto ir finansų skyrius (toliau – Biudžeto ir finansų skyrius).
5. Valstybinės žemės nuomos mokesčio administravimas ir mokesčio mokėtojo duomenų kaupimas vykdomas naudojant Žemės nuomos mokesčio apskaitos informacinę sistemą. Žemės nuomos apskaitos informacinės sistemos duomenų administratorius – Administracijos Bendrasis skyrius. Administracijos Bendrojo skyriaus informacinių technologijų specialistaižemės nuomosmokesčio mokėtojų duomenis Žemės nuomos mokesčio apskaitos informacinėje sistemoje atnaujina iki kiekvienų metų rugsėjo 1 d. Mokesčio mokėtojo duomenys registruojami ir kaupiami laikantis Lietuvos Respublikos asmens duomenų teisinės apsaugos įstatymo reikalavimų.
6. Valstybinės žemės nuomos mokesčio apskaičiavimo tarifus, mokesčio mažinimo koeficientus žemės sklypų, esančių Savivaldybės teritorijoje, nustato Savivaldybės taryba.

**II. VALSTYBINĖS ŽEMĖS NUOMOS MOKESČIO MOKĖTOJŲ NUSTATYMAS**

1. Valstybinės žemės nuomos mokesčio mokėtojai yra:
   1. valstybinės žemės sklypų naudotojai (išskyrus tarptautinių oro uostų žemę), kuriems žemės sklypai suteikti teisės aktų nustatyta tvarka arba kuriems žemę administruojančių institucijų sprendimais leista žeme naudotis reformos metu iki nuomos ar pardavimo sutarčių sudarymo;
   2. asmenys, sudarę valstybinės žemės sklypų nuomos sutartis;
   3. paveldėjimo atveju, – palikimą priėmę įpėdiniai nuo palikimo atsiradimo dienos, t. y. nuo palikėjo mirties momento. Kai palikėjas mirė kalendorinių metų pirmą pusmetį, palikimą priėmęs įpėdinis valstybinės žemės mokesčio mokėtoju tampa tais pačiais metais, kai palikėjas mirė kalendorinių metų antrą pusmetį – kitais kalendoriniais metais;
   4. asmenys, įsigiję nekilnojamąjį turtą, po kuriuo žemė yra valstybinė (išskyrus gyvenamųjų teritorijų ar žemės ūkio paskirties žemės sklypus), valstybinės žemės mokėtojais tampa nuo kito mėnesio; Asmenys, įsigiję arba pardavę nekilnojamąjį turtą, po kuriuo yra valstybinė žemė, vieno mėnesio laikotarpiu, privalo apie tai informuoti Nacionalinės žemės tarnybos prie Žemės ūkio ministerijos Kauno rajono skyrių arba Administracijos Biudžeto ir finansų skyrių, pateikdami įsigijimo ar pardavimo faktą įrodančius dokumentus;
   5. asmenys, kalendorinių metų pirmą pusmetį įsigiję nekilnojamąjį turtą**,** po kuriuo yra žemės ūkio paskirties arba gyvenamųjų teritorijų paskirties valstybinė žemė, valstybinės žemės mokesčio mokėtojais tampa tais pačiais metais, asmenys, įsigiję nekilnojamąjį turtą, po kuriuo yra žemės ūkio arba gyvenamųjų teritorijų paskirties žemė, kalendorinių metų antrą pusmetį, valstybinės žemės mokesčio mokėtojais tampa nuo kitų metų;
   6. asmenys, kuriems pasibaigė valstybinės žemės nuomos sutartis, tačiau jie ir toliau naudojasi valstybine žeme kaip naudotojai.

**III. ŽEMĖS NUOMOS MOKESČIO LENGVATŲ TAIKYMAS**

8. Valstybinės žemės nuomos mokesčio lengvatos taikomos vadovaujantis Savivaldybės tarybos sprendimais. Tarybos sprendimu nustatyta lengvata taikoma tik vieną kartą – nuosavybės teise turimai žemei arba valstybinei žemei. Lengvatos taikomos fiziniams asmenims, iki einamųjų metų spalio 10 d. pristačiusiems teisę į lengvatą įrodančius dokumentus.

9. Lengvatos taikomos už visus kalendorinius metus. Kai valstybinės žemės nuomos mokėtojas teisę į lengvatą įgyja iki kalendorinių metų birželio 30 d., lengvata taikoma už visą mokestinį laikotarpį (visus einamuosius kalendorinius metus). Kai teisė į lengvatą įgyta nuo kalendorinių metų liepos 1 d., – lengvata taikoma nuo kito mokestinio laikotarpio (nuo kitų kalendorinių metų). Kai lengvatos galiojimo laikas baigiasi iki kalendorinių metų birželio 30 d., – lengvata už tuos kalendorinius metus netaikoma.

10. Savivaldybės taryba savo biudžeto sąskaita turi teisę mažinti valstybinės žemės nuomos mokestį arba visai nuo jo atleisti. Atleidimo nuo valstybinės žemės nuomos mokesčio ar jo sumažinimo sąlygas nustato Kauno rajono savivaldybės mokesčių lengvatų teikimo tvarkos aprašas, patvirtintas Savivaldybės tarybos sprendimu.

**IV. VALSTYBINĖS ŽEMĖS NUOMOS MOKESČIO APSKAIČIAVIMAS, DEKLARACIJŲ TIKSLINIMAS BEI ĮTEIKIMAS MOKESČIŲ MOKĖTOJAMS**

11. Valstybinėsžemės nuomos mokestis apskaičiuojamas pagal:

11.1 Valstybinės įmonės Registrų centro pateiktus einamųjų metų liepos 1 d. Nekilnojamojo turto registro duomenis, t. y. sudarytas ir įregistruotas valstybinės žemės nuomos sutartis;

11.2 Nacionalinės žemės tarnybos prie Žemės ūkio ministerijos Kauno rajono skyriaus teikiamus einamųjų metų liepos 1 d. duomenis apie Nekilnojamojo turto registre neįregistruotus suteiktus naudotis valstybinės žemės sklypus, kur nurodomi valstybinės žemės mokesčių mokėtojų duomenys, sklypų plotai bei kiti mokesčiui apskaičiuoti reikalingi duomenys, taip pat pagal papildomai pateiktas Nacionalinės žemės tarnybos prie Žemės ūkio ministerijos Kauno rajono skyriaus pažymas.

12. Žemės nuomos mokesčio mokėtojui suformuojama viena kalendorinių metų deklaracija, kurioje nurodomi visi (Savivaldybės teritorijoje) mokesčio mokėtojo naudojami valstybinės žemės sklypai, jų vertės, valstybinės žemės mokesčio lengvatos ir kiti duomenys, reikalingi valstybinės žemės nuomos mokesčiui apskaičiuoti, priskaityta suma.

13. Apmokestinamasis laikotarpis yra kalendoriniai metai.

14. Valstybinės žemės nuomos mokesčio mokėtojams – fiziniams asmenims valstybinės žemės nuomos mokestį apskaičiuoja Administracijos Biudžeto ir finansų skyrius ir išsiunčia deklaracijas iki einamųjų metų lapkričio 1 d.

15. Valstybinės žemės nuomos mokesčio mokėtojai **– j**uridiniai asmenys valstybinės žemės nuomos mokestį apsiskaičiuoja patys ir iki einamųjų metų spalio 15 d. deklaraciją, užpildytą 2 egzemplioriais, pateikia AdministracijosBiudžeto ir finansų skyriui arba elektroniniu būdu (www.epaslaugos.lt). Vienas deklaracijos egzempliorius lieka Administracijos Biudžeto ir finansų skyriuje, kitas užregistruotas grąžinamas deklaraciją pateikusiam juridiniam asmeniui.

16. Valstybinės žemės nuomos mokesčio mokėtojams – juridiniams asmenims, nepateikusiems valstybinės žemės nuomos mokesčio deklaracijos (arba dokumentų, įrodančių, kad jie nėra valstybinės žemės nuomos mokėtojai) iki Aprašo 15 punkte nustatyto termino, Administracijos Biudžeto ir finansų skyrius apskaičiuoja valstybinės žemės nuomos mokestį pagal praėjusių metų turimus ir atitinkamai pagal valstybinės įmonės Registrų centro pateiktus duomenis.

17. Daugiabučių gyvenamųjų namų savininkų bendrijoms, daugiabučių gyvenamųjų namų butų ir kitų patalpų savininkams, jeigu nėra įkurtos daugiabučių gyvenamųjų namų savininkų bendrijos ir jeigu nėra suformuotas žemės sklypas, mokėtinas valstybinės žemės nuomos mokestis apskaičiuojamas pagal Nekilnojamojo turto registre nurodytą užstatytą namo plotą. Kai valstybinės žemės nuomos sutartis nesudaryta, bet statinys stovi žemės sklype, kuris yra suformuotas (suformavimo pagrindas: kadastriniai matavimai, detalusis planas, žemės sklypų formavimo ir pertvarkymo projektas ar žemės reformos žemėtvarkos projektas) ir kurio kadastriniai matavimai yra atlikti, valstybinės žemės nuomos mokestis skaičiuojamas pagal nustatytus sklypo kadastro duomenis. Tais atvejais, kai žemės sklypas suformuotas, bet nėra atlikti jo kadastriniai matavimai, valstybinės žemės nuomos mokestis skaičiuojamas pagal suformuoto žemės sklypo duomenis.

18. Valstybinės žemės mokesčio mokėtojui, valstybinę žemę išnuomojus trečiajam asmeniui (subnuomininkui), valstybinės žemės nuomos mokestį moka valstybinės žemės mokesčio mokėtojas. Valstybinės žemės mokesčio mokėtojas, atleistas nuo valstybinės žemės nuomos mokesčio, privalo pervesti į Savivaldybės biudžetą subnuomininko jam sumokėtą valstybinės žemės nuomos mokestį. Kai valstybinės žemės nuomos mokesčio mokėtojas pastatus ar patalpas (ar kitaip leidžia jais naudotis) išnuomoja kitam asmeniui, jis privalo mokėti valstybinės žemės nuomos mokestį, vadovaudamasis šiuo Aprašu.

19. Valstybinės žemės nuomos mokestis apskaičiuojamas arba perskaičiuojamas ne daugiau kaip už einamuosius ir penkerius praėjusius kalendorinius metus, skaičiuojant nuo tų metų, kada pradedama valstybinės žemės nuomos mokestį apskaičiuoti arba perskaičiuoti, sausio 1 d. Kai valstybinės žemės nuomos mokesčio deklaracija tikslinama dėl sklypo pasikeitusių ploto ir vertės, deklaracija tikslinama nuo naujai pateikto dokumento galiojimo datos.

20. Administracijos Biudžeto ir finansų skyrius gali tikslinti deklaracijai formuoti naudojamus duomenis (valstybinės žemės nuomos mokesčio lengvatas, gyvenamosios vietos adresus ir kt.). Duomenys dėl valstybinės žemės nuomosmokesčio lengvatų tikslinami, kai valstybinės žemės nuomosmokesčio mokėtojas pateikia duomenų pasikeitimą įrodančius dokumentus. Taip pat duomenys tikslinami, kai klaidingiduomenys įrašyti dėl valstybinės įmonės Registrų centro ar Nacionalinės žemės tarnybos prie Žemės ūkio ministerijos Kauno rajono skyriaus neteisingai pateiktų duomenų.

21. Deklaracijos valstybinės žemės nuomos mokesčio mokėtojams – fiziniams asmenims siunčiamos neregistruota korespondencijos siunta. Deklaracijos siunčiamos pagal Žemės nuomos apskaitos sistemoje nurodytus mokesčio mokėtojų adresus. Dėl adresato neradimo sugrįžusių deklaracijų valstybinės žemės nuomos mokesčiomokėtojų adresai yra tikslinami Administracijos Civilinės metrikacijos skyriuje.

22. Valstybinės žemės nuomos mokesčio deklaracijos valstybinės žemės nuomos mokesčio mokėtojams – fiziniams asmenims gali būti įteikiamos atvykus į Administracijos Biudžeto ir finansų skyrių.

23. Kai Gyventojų registre valstybinės žemės nuomos mokesčio mokėtojo – fizinio asmens gyvenamasis adresas nurodytas „užsienio valstybė“, „X savivaldybė“, valstybinės žemės nuomos mokesčio mokėtojas atsiima žemės nuomos mokesčio deklaraciją Administracijos Biudžeto ir finansų skyriuje nuo einamųjų metų spalio 15 d. iki lapkričio 15 d.

24. Valstybinės žemės nuomos mokesčio mokėtojo – fizinio asmens, mirusio iki einamųjų metų liepos 1 d., deklaracija neformuojama.

25. Deklaracijoje papildomai turi būti nurodyta:

25.1. administracijos surenkamosios banko sąskaitos numeris;

25.2. banko skyriaus (filialo), kuriame yra banko sąskaita, pavadinimas ir banko kodas;

25.3. specialisto, suformavusio valstybinės žemės nuomosmokesčio mokėtojo deklaraciją, vardas, pavardė, kontaktiniai duomenys.

**V. SURINKTŲ ĮMOKŲ PRIĖMIMAS, JŲ PASKIRSTYMAS, PERVEDIMAS**

26. Valstybinės žemės nuomos mokestis mokamas Lietuvos Respublikos Vyriausybės nustatytais terminais.

27. Kai valstybinės žemės nuomos mokesčio mokėtojas perleidžia arba įkeičia valstybinės žemės nuomos (naudojimosi) teises, privalo sumokėti priskaičiuotą valstybinės žemės nuomos mokestį iki sandorio sudarymo į Administracijos surenkamąją sąskaitą, skirtą valstybinės žemės nuomos mokesčiui administruoti.

28. Valstybinės žemės nuomos mokesčius mokesčių mokėtojai gali sumokėti:

28.1. bankų įstaigose;

28.2. pašto įstaigose;

28.3. UAB „Solo“ (parduotuvių „Maxima“ kasose);

28.4. kitose įmokas priimančiose įstaigose;

28.5. pasinaudoję elektroninės bankininkystės paslaugomis.

29. Už įmokų priėmimą valstybinės žemės nuomos mokesčio mokėtojas moka įmokas priimančių įstaigų nustatyto dydžio mokestį.

30. Valstybinės žemės nuomos mokesčio įmokų kodai:

30.1. 3111 – fizinių asmenų įmoka;

30.2. 3113 – fizinių asmenų delspinigių įmoka;

30.3. 3121 – juridinių asmenų įmoka;

30.4. 3123 – juridinių asmenų delspinigių įmoka.

31. Įmokas priimančiose įstaigose, nurodytose Aprašo 28.2 ir 28.3 papunkčiuose, priimtos įmokos pervedamos į Administracijos valstybinės žemės nuomos mokesčio surenkamąją sąskaitą vienu mokėjimo pavedimu. Įmokėjusių asmenų sąrašai su valstybinės žemės nuomos mokesčio mokėtojų duomenimis ir sumokėtomis sumomis pateikiami elektronine forma Administracijos Biudžeto ir finansų skyriui. Kitose įmokas priimančiose įstaigose priimtos įmokos pervedamos į Administracijos valstybinės žemės nuomos mokesčio surenkamąją sąskaitą atskirais mokėjimo pavedimais.

32. Sumokėtas valstybinės žemės nuomos mokestis įskaitomas valstybinės žemės nuomos mokesčio mokėtojui įmokos patekimo dieną į Administracijos surenkamąją valstybinės žemės nuomos mokesčio sąskaitą.

33. Valstybinės žemės nuomos mokesčio mokėtojas neturi teisės be kreditoriaus sutikimo skirti įmokas valstybinės žemės nuomos mokesčio prievolei, kurios įvykdymo terminas dar nesuėjęs, vietoj įmokos pagal mokesčio prievolę, kurios įvykdymo terminas suėjęs. Kai yra kelios skolos, kurių grąžinimo terminai suėję, ir nė viena iš jų nėra užtikrinta, laikoma, kad grąžinta seniausia skola. Sumokėtos nepriemokos Žemės nuomos apskaitos sistemoje dengiamos tokia seka:

33.1. mokesčio nepriemoka;

33.2. mokesčio nepriemokos delspinigiai;

33.3. einamųjų metų mokestis.

34. Valstybinės žemės nuomos mokesčio įplaukos iš surenkamosios valstybinės žemės nuomos mokesčio sąskaitos pervedamos į Savivaldybės iždo sąskaitą.

**VI. MOKESTINĖS PRIEVOLĖS PABAIGA**

35. Mokestinė prievolė pasibaigia, kai:

35.1. mokestinė nepriemoka yra sumokama ar priverstinai išieškoma iš mokesčių mokėtojo;

35.2. teisės aktų nustatytais atvejais valstybinės žemės nuomos mokesčio mokėtojas atleidžiamas nuo mokestinės prievolės vykdymo;

35.3. valstybinės žemės nuomos mokesčio mokėtojas – fizinis asmuo mirė ir nėra palikimo perėmėjų;

35.4. valstybinės žemės nuomos mokesčio mokėtojas – juridinis asmuo likviduotas, išskyrus įstatymų nustatytus atvejus, kai prievolę turi įvykdyti kiti asmenys.

36. Valstybinės žemės nuomos mokesčio mokėtojui – fiziniam asmeniui mirus, nesumokėtą valstybinės žemės nuomos mokestį turi sumokėti palikimą priėmęs (-ę) įpėdinis (-iai). Palikimo atsiradimo laiku laikomas asmens mirties momentas.

**VII. SUSIDARIUSIŲ PERMOKŲ PANAUDOJIMAS IR GRĄŽINIMAS**

37. Mokesčio permoka atsiranda, kai:

37.1. valstybinės žemės nuomos mokestis perskaičiuojamas pagal pateiktus dokumentus;

37.2. pritaikoma valstybinės žemės nuomos mokesčio lengvata pagal Aprašo III skyriaus nuostatas.

38. Valstybinės žemės nuomos mokesčio permoka gali būti grąžinta (įskaityta) jeigu ji susidarė ne anksčiau kaip per einamuosius ir prieš juos einančius penkerius kalendorinius metus.

39. Valstybinės žemės nuomos mokesčio mokėtojo permokėta mokesčio suma, kuri lieka permokos sumą įskaičius mokestinei nepriemokai padengti, grąžinama mokesčių mokėtojo prašymu per 20 kalendorinių dienų nuo prašymo gavimo dienos.

40. Jei valstybinės žemės nuomos mokesčio mokėtojas nepateikia prašymo, kad mokesčio permoka būtų grąžinta, permoka įskaitoma kitų metų valstybinės žemės nuomos mokesčiui sumokėti.

41. Valstybinės žemės nuomos mokesčio mokėtojo permoka iš Žemės nuomos apskaitos sistemos nurašoma Administracijos direktoriaus įsakymu, praėjus penkeriems metams po permokos atsiradimo fakto.

**VIII. NEPRIEMOKŲ SKAIČIAVIMAS, PRIMINIMŲ FORMAVIMAS IR JŲ ĮTEIKIMAS SKOLININKAMS, NEPRIEMOKŲ IŠIEŠKOJIMAS, NEPRIEMOKŲ PRIPAŽINIMAS BEVILTIŠKOMIS, NEPRIEMOKŲ NURAŠYMAS**

42. Administracijos Biudžeto ir finansų skyrius remdamasis kovo 1 d. apskaičiuota bendrosios nepriemokos ataskaita, valstybinės žemės nuomos mokesčio mokėtojams, nesumokėjusiems valstybinės žemės nuomos mokesčio, formuoja priminimus ir išsiunčia neregistruota korespondencijos siunta.

43. Priminimo tekste turi būti nurodyta teisės aktai, kuriais vadovaujantis buvo skaičiuojamas valstybinės žemės nuomos mokestis, atsiskaitomoji sąskaita, į kurią reikia pravesti nesumokėtą mokestį, ir įmokų kodai, nesumokėta valstybinės žemės nuomos mokesčio suma ir priskaičiuoti delspinigiai. Taip pat nurodoma, kad, nesumokėjus mokesčio per nustatytą 20 dienų laikotarpį, priminime nurodyta suma gali būti išieškoma Lietuvos Respublikos įstatymų nustatyta tvarka. Priminimą pasirašo Administracijos Biudžeto ir finansų skyriaus vedėjas, nurodoma ir specialisto, suformavusio priminimus, vardas, pavardė ir kontaktinis telefonas.

44. Priminimai siunčiami Aprašo 21 punkte nustatyta tvarka.

45. Valstybinės žemės nuomos mokesčio mokėtojui pateikus prašymą dėl nepriemokos mokėjimo dalimis, sudaromas nepriemokos mokėjimo tvarkaraštis, kurį tvirtina Administracijos Biudžeto ir finansų skyriaus vedėjas. Nevykdant įsipareigojimo pagal patvirtintą mokėjimo tvarkaraštį ilgiau kaip du mėnesius, rengiami dokumentai teismui nepriemokai priteisti.

46. Nesumokėtos per priminime nurodytą terminą nepriemokos yra išieškomos teismine tvarka. Administracijos Biudžeto ir finansų skyrius pagal apskaičiuotą numatytos dienos bendrąją nepriemoką, sudaro skolininkų sąrašus, kuriuose išdėstomos mokestinių laikotarpių sumos ir priskaičiuoti delspinigiai. Prie sąrašų pridedamos valstybinės žemės nuomos mokesčio mokėtojų kortelės, delspinigių ataskaitos ir duomenys apie valstybinės žemės sklypus. Skolininkų sąrašai teikiami Administracijos Teisės skyriui, kuris rengia dokumentus teismams skoloms priteisti ir, jei priteista nepriemoka nesumokama, antstoliams.

47. Valstybinės žemės nuomos mokesčio mokėtojo mokestinės nepriemokos pripažįstamos beviltiškomis, kai:

47.1. nerasta mokesčių mokėtojo turto arba rastas turtas yra nelikvidus (mažai likvidus);

47.2. priverstinio išieškojimo išlaidos didesnės už mokestinę nepriemoką;

47.3. juridinis asmuo bankrutavęs, likviduotas ir išregistruotas iš Juridinių asmenų registro;

47.4. fizinis asmuo bankrutavęs (teismo sprendimas baigti bankroto bylą);

47.5. fizinis asmuo miręs ir neatsiranda palikimo perėmėjų.

48. Kai valstybinės žemės nuomos mokesčio mokėtojo mokestinės nepriemokos pripažįstamos beviltiškomis, kartu pripažįstami ir su mokesčio nesumokėjimu ar sumokėjimu ne laiku susiję delspinigiai.

49. Mokesčio mokėtojo mokestinės nepriemokos, pripažintos beviltiškomis, nurašomos iš apskaitos dokumentų, kai Savivaldybės taryba priima sprendimą nurašyti mokestinę nepriemoką.

50. Administracijos direktoriaus įsakymu nurašomos žemės nuomos valstybinės žemės nuomos mokesčio mokėtojo mokestinės nepriemokos, kurių suma per penkerius metus yra iki 10,00 Eur. Valstybinės žemės nuomos mokesčio mokėtojo mokestinės nepriemokos gali būti nurašomos ir ankščiau nei po penkerių metų, jei asmuo neteko mokesčio mokėtojo statuso, o jo mokestinė nepriemoka neviršija 10,00 Eur.

**IX. DELSPINIGIŲ SKAIČIAVIMAS**

51. Laiku nesumokėjus valstybinės žemės nuomos mokesčio, skaičiuojami delspinigiai – 0,04 proc. už kiekvieną pavėluotą mokėti dieną nuo nesumokėtos valstybinės žemės nuomos mokesčio sumos. Delspinigiai pradedami skaičiuoti kitą dieną po to, kai baigėsi mokesčio sumokėjimo terminas, ir skaičiuojami už kiekvieną kalendorinę dieną ne ilgiau kaip 180 dienų. Kai valstybinės žemės nuomos mokestis apskaičiuojamas arba žemės nuomos mokesčio deklaracija tikslinama po nustatyto mokesčio sumokėjimo termino, apskaičiuotas valstybinės žemės nuomos mokestis turi būti sumokėtas per 20 kalendorinių dienų nuo deklaracijos patvirtinimo datos. Delspinigiai pradedami skaičiuoti praėjus šiam terminui.

52. Mokesčių mokėtojas gali būti atleidžiamas nuo priskaičiuotų delspinigių ir delspinigiai nurašomi:

52.1. Aprašo 49 ir 53 punktuose numatytais atvejais;

52.2. jei mokesčio mokėjimo terminai buvo pažeisti dėl aplinkybių, kurios nepriklausė nuo mokesčių mokėtojo valios ir kurių jis nenumatė ir (ar) negalėjo numatyti;

52.3. kai mokesčio deklaracija tikslinama arba anuliuojama;

52.4. kai yra žemės nuomos mokesčio apskaitos informacinėje sistemoje programinė klaida.

53. Įsiteisėjus teismo nutarčiai iškelti bankroto bylą, nutraukiamas delspinigių skaičiavimas.

**X. Baigiamosios nuostatos**

54. Mokesčio mokėtojas negavęs (Aprašo 21 punktas) ar neatsiėmęs (Aprašo 23 punktas) valstybinės žemės nuomos mokesčio deklaracijos nėra atleidžiamas nuo prievolės mokėti valstybinės žemės nuomos mokestį ir delspinigius.

55. Savivaldybės nuomos mokesčio už valstybinę žemę administravimo veiksmai, nenumatyti šiame Apraše, atliekami vadovaujantis Lietuvos Respublikos įstatymais ir kitais nuomos mokesčio už valstybinę žemę klausimus reglamentuojančiais teisės aktais.

56. Visi ginčai, kylantys dėl atsisakymo mokėti valstybinės žemės nuomos mokestį, dėl mokesčio ir (ar) delspinigių dydžio nesumokėjimo mokesčio nustatytais terminais, sprendžiami Lietuvos Respublikos įstatymų ir kitų teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_